Ζε Ρομπέρτο

Ο **Ζοζέ Ρομπέρτο ντε Σίλβα Ζούνιορ** (πορτογαλικά: *José Roberto da Silva Júnior*, γεννήθηκε 6 Ιουλίου 1974, Σάο Πάολο), κοινώς γνωστός ως **Ζε Ρομπέρτο** (*Zé Roberto*), είναι Βραζιλιάνος πρώην επαγγελματίας ποδοσφαιριστής, ο οποίος αγωνιζόταν ως αριστερός πλάγιος αμυντικός ή αριστερός πλάγιος μέσος. Τώρα είναι τεχνικός σύμβουλος στην Παλμέιρας.

## Καριέρα σε συλλόγους

### Πρώιμη σταδιοδρομία
Ο Ζε Ρομπέρτο ξεκίνησε το ποδόσφαιρο στις ακαδημίες νέων της Παλέστρα ντε Σάο Μπερνάρντο, αλλά ήταν ενώ έπαιζε για την Πορτουγκέσα, ως αριστερός πλάγιος αμυντικός, που έγινε γνωστός σε ολόκληρη τη Βραζιλία, αφού η ομάδα τερμάτισε δεύτερη τη σεζόν 1996 της Σέριε Α.

Στη συνέχεια, προσχώρησε στη Ρεάλ Μαδρίτης τον Ιανουάριο του 1997 για μια σύντομη περίοδο, όπου βοήθησε την ομάδα να κερδίσει την Πριμέρα Ντιβισιόν 1996-1997. Ήταν επίσης μέλος της ομάδας που κατέκτησε το Τσάμπιονς Λιγκ 1997–98, όπου σημείωσε το μοναδικό του γκολ για τον σύλλογο στον εναρκτήριο αγώνα των ομίλων εναντίον της Ρόσενμποργκ, προτού επιστρέψει στη Βραζιλία για να παίξει για τη Φλαμένγκο στα μέσα της σεζόν. Σε μια συνέντευξη το 2012, ο Ζε Ρομπέρτο μίλησε για την απόφασή του να εγκαταλείψει τη Μαδρίτη λόγω της φιλοδοξίας του να παίξει για τη Βραζιλία στο Παγκόσμιο Κύπελλο του 1998 στη Γαλλία και είχε περιορισμένες ευκαιρίες να αποδείξει το ταλέντο του στην Ισπανία.

Το πρώτο εξάμηνο του 1998, ο Ζε Ρομπέρτο έπαιξε για τη Φλαμένγκο, τερματίζοντας απογοητευτικά στη δεύτερη θέση. Ακολούθως, υπέγραψε με τη γερμανική Μπάγερ Λεβερκούζεν.

### Μπάγερ Λεβερκούζεν
Ήταν στο Λεβερκούζεν που πραγματικά έφτιαξε το όνομά του και έγινε γρήγορα δημοφιλής προσωπικότητα στην ομάδα. Κατά τη διάρκεια της τετραετούς παραμονής του,η Μπάγερ έκανε την πιο επιτυχημένη περίοδο, τερματίζοντας δεύτερη στη Μπούντεσλιγκα σε τρεις περιπτώσεις.

Στις 4 Δεκεμβρίου 2001, άνοιξε το σκορ με ένα ελεύθερο λάκτισμα στο 64ο λεπτό εναντίον της Ντεπορτίβο δε Λα Κορούνια, καθώς η Μπάγερ νίκησε με 3-0 στο συνολικό σκορ στο δεύτερο στάδιο των ομίλων του Τσάμπιονς Λιγκ. Μετά τη νίκη της Μπάγερ επί της Λίβερπουλ στον προημιτελικό του Τσάμπιονς Λιγκ 2001-02 στις 9 Απριλίου 2002, Ζε Ρομπέρτο ανακοίνωσε ότι θα ενταχθεί μαζί με τον πρώην συμπαίκτη του, Μίχαελ Μπάλακ, στη Μπάγερν Μονάχου. Βοήθησε την Μπάγερ να φτάσει στον τελικό του Τσάμπιονς Λιγκ στις 15 Μαΐου 2002, όπου η ομάδα έχασε με 2-1 από τον πρώην σύλλογο του, Ρεάλ Μαδρίτης, στη Γλασκόβη. Σε τέσσερα χρόνια στην ομάδα ο Ζε Ρομπέρτο εμφανίστηκε σε 113 αγώνες πρωταθλήματος, σημειώνοντας 16 γκολ.

### Μπάγερν Μονάχου και Σάντος
[αριστερά|μικρογραφία|247x247εσ| Ο Ζε Ρομπέρτο με τη [Μπάγερν Μονάχου στη Μπούντεσλιγκα το 2006.]]
Τον Μάιο του 2002, έγινε μέλος της Μπάγερν Μονάχου με αναφερόμενο κόστος μεταγραφής 12&nbsp;εκατομμυρίων ευρώ, υπογράφοντας τριετές συμβόλαιο. Με τη Μπάγερν κατέκτησε το εγχώριο πρωτάθλημα και κύπελλο τρεις φορές μεταξύ 2002 και 2006. Δεν ήταν βασικός παίκτης στα σχέδια του νέου προπονητή, Φέλιξ Μάγκατ και έφυγε από την ομάδα το 2006. 

Ως ελεύθερος παίκτης, ο Ζε Ρομπέρτο υπέγραψε τριετές συμβόλαιο με την Κλουμπ Νασιονάλ ντε Φούτμπολ του Μοντεβιδέο, μία ομάδα για την οποία δεν θα έπαιζε ποτέ. Στις 31 Αυγούστου 2006, ανακοινώθηκε ότι θα ενταχθεί στη Σάντος για ένα έτος. Βοήθησε την ομάδα να κερδίσει το Καμπεονάτο Παουλίστα το 2007, όπου ήταν ο πρώτος του τίτλος σε βραζιλιάνικη διοργάνωση. Σημείωσε επτά γκολ στο Κόπα Λιμπερταδόρες 2007, όπου η Σάντος έφτασε στους ημιτελικούς. Κατά τη διάρκεια του χρόνου του με τη Σάντος εμφανίστηκε σε 48 επίσημους αγώνες, όπου σημείωσε 12 γκολ, παίζοντας για πρώτη φορά στη σταδιοδρομία του ως επιθετικός μέσος.

Στις 22 Ιουνίου 2007, ανακοινώθηκε ότι θα επιστρέψει στη Μπάγερν Μονάχου, η οποία πλήρωσε ένα εκατομμύρια ευρώ στη Νασιονάλ για διετές δανεισμό.
Δήλωσε, «Ήταν σαν να μην είχα μείνει μακριά», καθ' οδόν προς την κατάκτηση του τέταρτου πρωταθλήματος με τους Βαυαρούς. Κατά τη διάρκεια της σεζόν 2007-08, σημείωσε πέντε γκολ και είχε επιρροή στο νταμπλ της Μπάγερν. Ο ανανεωμένος Ζε Ρομπέρτο απέδειξε όλες τις πρόσφατα αποκτηθείσες δεξιότητές του σκοράροντας πέντε γκολ και σχηματίζοντας μια σταθερή συνεργασία με τον Μαρκ Φαν Μπόμελ στο νέο του ρόλο ως αμυντικός μέσος.

Έκανε μια επιτυχημένη αρχή στην σεζόν 2008–09, σημειώνοντας τέσσερα γκολ στις πρώτες 11 εκκινήσεις του. Ολοκλήρωσε τη δεύτερη θητεία του στη Μπάγερν με 59 αγώνες πρωταθλήματος, σημειώνοντας εννέα γκολ. Αποχώρησε από τον σύλλογο στο τέλος της σεζόν 2008-09, αφού τα στελέχη της Μπάγερν αρνήθηκαν να του προσφέρουν ένα νέο διετές συμβόλαιο.

### Αμβούργο
Το συμβόλαιό του με την Μπάγερν είχε ισχύ έως τις 30 Ιουνίου 2009. Ο σύλλογος του πρόσφερε ένα συμβόλαιο μέχρι το 2010, όμως ο Ζε Ρομπέρτο αρνήθηκε την προσφορά. Το Αμβούργο ΣΦ ανακοίνωσε επίσημα την υπογραφή του Ζε Ρομπέρτο με διετές συμβόλαιο στις 2 Ιουλίου 2009. Τον Μάιο του 2011, ο Ζε Ρομπέρτο επιβεβαίωσε ότι δεν θα ανανεώσει το συμβόλαιό του με τη γερμανική ομάδα, επειδή ήθελε ένα μεγαλύτερο συμβόλαιο από το νέο που του προσέφερε ο σύλλογος.

### Αλ Γκαράφα
Στις 10 Ιουλίου 2011, ο Ζε Ρομπέρτο υπέγραψε διετές συμβόλαιο με τη καταριανή Αλ Γκαράφα, την οποία βοήθησε να κερδίσει το Κύπελλο Εμίρη του Κατάρ του 2012.

### Επιστροφή στη Βραζιλία
Μετά από μια σεζόν με την Αλ Γκαράφα, ο Ζε Ρομπέρτο επέστρεψε στη Βραζιλία τον Μάιο για να ενταχθεί στην Γκρέμιο, βοηθώντας τη να τερματίσει στην τρίτη θέση στο Καμπεονάτο Μπραζιλέιρο Σέριε Α. Στις 10 Δεκεμβρίου 2012, εξέφρασε την επιθυμία του να αποσυρθεί στη Γκρέμιο μετά την παράταση του συμβολαίου του για ένα ακόμη έτος.

Στις 9 Δεκεμβρίου 2014, ο Ζε Ρομπέρτο αποχώρησε από τη Γκρέμιο, καθώς ο σύλλογος αποφάσισε να μην ανανεώσει το συμβόλαιό του.

### Παλμέιρας
[μικρογραφία| Ο Ζε Ρομπέρτο με την [Σοσιεντάντε Εσπορτίβα Παλμέιρας|Παλμέιρας το 2017.]]
Στις 22 Δεκεμβρίου 2014, ο Ζε Ρομπέρτο εντάχθηκε στην Παλμέιρας με μονοετές συμβόλαιο, με ισχύ έως τις 31 Δεκεμβρίου 2015. Ορίστηκε αμέσως αρχηγός της ομάδας, βοηθώντας τη να κερδίσει Κύπελλο Βραζιλίας του 2015, στο οποίο σημείωσε τέσσερα γκολ. Στο Καμπεονάτο Μπραζιλέιρο Σέριε Α, η Παλμέιρας τερμάτισε στην 9η θέση. Υπέγραψε μονοετή επέκταση συμβολαίου στις 19 Οκτωβρίου 2015, με ισχύ μέχρι τις 31 Δεκεμβρίου 2016. Στις 28 Νοεμβρίου 2016, κέρδισε το πρώτο του Πρωτάθλημα Βραζιλίας, δηλώνοντας μετά τον τελικό αγώνα εναντίον της Σαπεκοένσε ότι δεν θα αποσυρθεί στο τέλος της σεζόν. Τελικά, στις 9 Δεκεμβρίου, υπέγραψε νέο συμβόλαιο με την Παλμέιρας, διατηρώντας τον στο σύλλογο μέχρι το τέλος του 2017. Στις 24 Νοεμβρίου, ανακοίνωσε ότι ο αγώνας Παλμέιρας εναντίον της Μποταφόγκο δύο ημέρες αργότερα θα ήταν ο τελευταίος της σταδιοδρομίας του και ότι ύστερα θα αποχωρούσε. Ήταν ο μεγαλύτερος σε ηλικία παίκτης που είχε αγωνιστεί στο πρωτάθλημα πρώτης κατηγορίας (43 ετών και 144 ημερών).

## Διεθνής καριέρα
Ο Ζε Ρομπέρτο ήταν μέλος της Εθνικής Βραζιλίας στα Παγκόσμια Κύπελλα του 1998  και του 2006. Το 1998, βοήθησε τη Σελεσάο να φτάσει στον τελικό, κάνοντας μία εμφάνιση, αλλά ήταν στον πάγκο καθώς η Βραζιλία έχασε από τη οικοδέσποινα Γαλλία με 3-0. Έμεινε εκτός του νικηφόρου ρόστερ της Βραζιλίας στο Παγκόσμιο Κύπελλο του 2002 λόγω τραυματισμού στην κνήμη. Ο Ζε Ρομπέρτο σημείωσε το τρίτο και τελευταίο γκολ της Βραζιλίας σε μία εμφάνιση που του απέφερε τη διάκριση του «Παίκτη του Αγώνα» στον αγώνα του δεύτερου γύρου εναντίον της Γκάνας στο Παγκόσμιο Κύπελλο του 2006 στη Γερμανία.

Ο Ζε Ρομπέρτο βοήθησε τη Βραζιλία να κερδίσει τις εκδόσεις 1997 και 1999 του Κόπα Αμέρικα, σημειώνοντας το τρίτο γκολ της Βραζιλίας στη νίκη με 3-1 επί της Βολιβίας στον τελικό στις 26 Ιουνίου 1997.

Εκπροσώπησε επίσης τη Βραζιλία στα Κύπελλα Συνομοσπονδιών του 1997 και του 2005 στη Σαουδική Αραβία και τη Γερμανία αντίστοιχα, κερδίζοντας και τα δύο. Έπαιξε και στα ενενήντα λεπτά του τελικού το 2005, καθώς η Βραζιλία νίκησε την Αργεντινή με 4-1 στις 29 Ιουνίου 2005.

## Προσωπική ζωή
Ο Ζε Ρομπέρτο είναι παντρεμένος με τη Λουσιάνα, με την οποία απέκτησε τρία παιδιά: Έντρικ, Μίρια και Ισαμπέλι.

## Στατιστικά σταδιοδρομίας

### Συλλογικά

### Διεθνή
Πηγή:

## Τίτλοι και διακρίσεις

### Συλλογικές

; Ρεάλ Μαδρίτης

* Πριμέρα Ντιβισιόν: 1996–97
* Σούπερ Καπ Ισπανίας: 1997
* ΟΥΕΦΑ Τσάμπιονς Λιγκ: 1997–98

; Μπάγερν Μονάχου

* Μπούντεσλιγκα: 2002–03, 2004–05, 2005–06, 2007–08
* Κύπελλο Γερμανίας: 2002–03, 2004–05, 2005–06, 2007–08
* Λιγκ Καπ Γερμανίας: 2004, 2007

; Σάντος

* Καμπεονάτο Παουλίστα: 2007

; Αλ Γκαράφα

* Κύπελλο Εμίρη του Κατάρ: 2012

; Παλμέιρας

* Κύπελλο Βραζιλίας: 2015
* Σέριε Α Βραζιλίας: 2016

### Διεθνείς
; Βραζιλία

* Κόπα Αμέρικα: 1997, 1999
* Κύπελλο Συνομοσπονδιών: 1997, 2005
* Lunar New Year Cup: 2005

### Ατομικές

* *[[Kicker (αθλητικό περιοδικό)|Kicker]]* Ομάδα της Σεζόν στη Μπούντεσλιγκα: 1999–2000, 2001–02, 2007–08
* Κορυφαία Ομάδα Παγκόσμιου Κυπέλλου της FIFA: 2006
* Μπόλα ντε Πράτα: 2012, 2014
* Ομάδα της Χρονιάς του Καμπεονάτο Παουλίστα: 2015

## Παραπομπές


## Εξωτερικοί σύνδεσμοι
 

*  
* Zé Roberto προφίλ στο Leverkusen.com
*   
* Τομ Σάντερσον: *[https://thesefootballtimes.co/2017/07/24/how-ze-roberto-defied-time-to-remain-a-star-at-43/ How Zé Roberto defied time to remain a star at 43]*, These Football Times, 24 Ιουλίου 2017

Κατηγορία:Βραζιλιάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 1996
Κατηγορία:Ποδοσφαιριστές Κόπα Αμέρικα 1997
Κατηγορία:Παίκτες νικητές Κόπα Αμέρικα
Κατηγορία:Ποδοσφαιριστές Κυπέλλου Συνομοσπονδιών FIFA 1997
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Κόπα Αμέρικα 1999
Κατηγορία:Ποδοσφαιριστές Κυπέλλου Συνομοσπονδιών FIFA 1999
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ασοσιασάο Πορτουγκέσα ντε Ντεσπόρτος
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Πριμέρα Ντιβιζιόν
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ισπανία
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Σάντος Φουτεμπόλ Κλούμπε
Κατηγορία:Ποδοσφαιριστές Αμβούργο ΣΦ
Κατηγορία:Ποδοσφαιριστές Αλ Γκαράφα ΣΚ
Κατηγορία:Ποδοσφαιριστές Πρωταθλήματος Κατάρ
Κατηγορία:Ξένοι ποδοσφαιριστές στο Κατάρ
Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε
Κατηγορία:Ποδοσφαιριστές Σοσιεντάντε Εσπορτίβα Παλμέιρας